SEBUAH SIRI NETFLIX
Langkah menuju gerbang perkahwinan
mungkin langkah terpanjang
bagi seorang anak gadis.
Ia bukan hanya sepanjang sebuah gereja,
tapi puluhan dewan tarian
dan laluan yang berliku-liku setiap kali dia keluar bersiar-siar.
Namun, sungguh menghairankan
betapa kakinya tidak letih dan tersadung
tatkala setiap gerak-gerinya diamati
mata-mata yang sentiasa memerhati.
Ia boleh terbang?
- Bolehlah juga, tuanku. - Apa maksud kamu?
Ia tak terbang tinggi,
tapi patik boleh letakkan di tempat tinggi dan biar ia meluncur turun.
Asalkan kamu luncur sekali.
Bunga api dah sedia, tuanku.
Ditetapkan supaya meletus sejurus selepas ucapan ikrar.
Semua rancangan kamu kurang bagus, Brimsley.
Jadikannya lebih hebat, lama dan meriah.
Pastikan tetamu kita terpegun.
Beta dah minta supaya sayap raja ditutup hari ini.
Beta tak mahu orang tersesat dan berakhir di tempat…
yang tak sepatutnya.
Baik, tuanku, tapi jangan risau,
baginda nampak ceria pagi ini.
Bagaimana dengan rancangan lain?
- Semuanya dah sedia? - Sudah.
Semua gadis yang disyaki sebagai Lady Whistledown,
akan dipantau oleh kundang hari ini.
Pantau saja tak mencukupi.
Kita perlu perangkap dia.
Mungkin kamu boleh sebarkan berita palsu
dan jika Whistledown mencetaknya, kita boleh kesan dia daripada situ.
- Bijaknya idea itu. - Ya, sebab itu beta fikirkannya.
Penulis itu fikir dia dah mengakali kita
dengan pengintipan dan laporannya.
Dia tak sedar
mata beta lebih tajam daripada mata sekalian rakyat.
Bertenang, adik. Jangan bergerak.
Semuanya terasa sangat pelik.
Setiap hari dalam hidup saya
akhirnya membawa saya ke hari ini.
Kamu dah bersedia untuk esok seumur hidup, sayang.
Kamu dah bersedia.
Saya fikir begitu, tapi selepas viscount mencepatkan tarikhnya…
Ia buat kamu ragu-ragu?
Tindakannya itu menggambarkan perasaannya, tapi…
Ia juga buat saya rasa gementar.
Percayalah, viscount menyayangi kamu.
Dia telah memikat kamu
dan menjelaskan niatnya sejak kita tiba di sini.
Ia patut dihirup perlahan. Kamu tak tahukah?
Viscount gelojoh sekarang. Dengan perkahwinan dan kini, arak.
Kasihan Edwina.
Harap dia berubah sebelum bulan madu.
Kamu memang biadab
atau model bogel dah buat otak kamu kuning?
Kena pilih satu sajakah?
Itulah kelebihannya kalau bukan anak sulung.
Kamu boleh pilih minat dan bertualang
sementara abang perlu penuhi…
Selepas abang berkahwin, adakah tanggungjawab abang dah tertunai
dan abang boleh berhenti mengingatkan kami?
Abang bertanggungjawab mengingatkan kamu, jadi jangan harap.
Tapi saya harap setiap pandangannya meyakinkan saya yang dia cintakan saya.
Saya risau kerana dia jarang pandang saya.
Pandangan boleh menguasai kalbu, tapi ia sepintas lalu.
Ia mungkin hanya gambaran nafsu.
Itu saja.
Jadi, viscount tak bernafsu terhadap saya?
Bukan begitu.
Maksud kakak, cinta sejati pasangan kekasih sesuatu yang berbeza.
Tatkala ia dirasa, dunia hening seketika.
Yang bertentang bukan saja mata, tapi jiwa turut berdansa.
Selesa sesama mereka.
Membuka ruang hati sesama mereka
hingga tiada lagi rahsia.
Jangan risau.
Tak banyak yang akan berubah,
abang cuma ada viscountess, seperti tuntutan tanggungjawab abang.
Betul. Takkan ada banyak perubahan.
Cuma tak lama lagi, kita akan ada Anthony kecil berkeliaran
yang mengumumkan tanggungjawabnya.
Ya, dia juga tentu zalim.
Bukankah orang kata,
jika haldi dicalit pada wanita bujang,
mereka juga akan menemui teman
yang akan mengheningkan dunia?
- Edwina… - Bertenang.
Kakak, duduk diam-diam.
Ucap selamat!
Ia untuk apa kalau bukan masa depan?
Untuk,
kakaknya.
Kakaknya?
Penyaring calon.
Mungkin rahmatnya lebih besar
jika viscount turut berada di sini.
Lord Bridgerton tentu ada tradisi perkahwinan sendiri.
- Kerana berjaya mengatasinya. - Ya!
Abang memang suka bermegah dengan kejayaan abang, bukan?
Aduhai, Prudence. Berdiri tegak.
Pandang depan. Depangkan dada.
Saya tak mampu berdiri begini sepanjang hari.
Berdiri diam-diam.
Lord Featherington sanggup meminjamkan
rantai yang indah ini untuk upacara itu.
Beratnya.
Itu bermakna ia berharga. Ingat, tahu?
- Betulkah awak mahu melakukannya? - Dia semula jadinya suka tarik perhatian.
Dia akan buat orang kecoh tentang batu berharga
dari lombong awak.
Saya akan sahkan
yang awak tak suka bermegah tentang perniagaan awak
dan apabila para suami cari awak, terima saja tawaran mereka.
Keyakinan awak mengagumkan.
Awak mahu saya menikus?
Saya tak kata begitu.
Saya suka wanita yang menguasai keadaan.
Maaf, puan.
Baiklah.
Kita jumpa di pedati.
Prudence.
Cik Penelope, saya dah buat pindaan yang cik minta.
Terima kasih, Pn. Delacroix.
Pertemuan kita di sini amat berbahaya.
Ibu awak tahu baju awak tak perlu dipinda.
Ini tak boleh ditangguh lagi.
Awak kenal pekerja di kedai pencetak itu?
Namanya En. Theo Sharpe.
Awak lebih tahu berbanding saya rupanya.
Penghantar akhbar pernah sebut namanya?
Ada masalah serius yang awak mahu beritahu saya berkaitan
kerjasama kita?
Kalau ada, saya tak boleh lagi terlibat.
Perniagaan saya amat penting…
Perniagaan saya pun. Awak tak perlu risau, percayalah.
Pn. Delacroix?
Saya tak sangka awak datang.
- Kalau ini berkenaan bil… - Tidak, puan.
Saya cuma terkeliru.
Sebenarnya, penghantaran ini untuk keluarga Bridgerton.
Saya tersilap rumah. Selamat sejahtera.
Cuba bayangkan, wanita itu terpaksa jalankan perniagaan sendiri.
Patutlah dia keliru.
Cepat. Kita tak boleh lambat.
Kakak?
Itu apa?
Kakak bawa ia dari rumah.
Kakak dah agak kita akan berjaya.
Cantiknya. Kenapa saya tak pernah nampak sebelum ini?
Ia milik ibu kakak.
Dia pakai pada hari perkahwinannya dan terus menyimpannya.
- Untuk kakak? - Kakak bawa untuk kamu.
Tolonglah terima.
Gelang indah untuk pengantin jelita.
Kakak, saya tahu semua ini sukar bagi kakak
dan kakak pun tak suka viscount,
tapi saya harap kita semua gembira hari ini.
Kakak gembira kalau kamu gembira.
- Dia kebas reben saya! - Saya cuma membantu.
Jangan kejar-mengejar, atau mungkin, jangan tangkap-menangkap.
Kamu perlu nampak beradab.
Kenapa semua orang macam tak pedulikan majlis ini?
- Pn. Wilson! - Ibu. Tolonglah. Suara ibu kuat sangat.
Ibu tak peduli apa kamu dah buat. Pulihkan dia.
Saya takkan mampu minum sekuat abang.
Ia penawar biasa.
Kalau kamu minum berterusan, kesannya akan hilang.
Kalaulah abang guna kuasa abang demi kebaikan.
Ada sesiapa nampak Anthony?
Benedict, pastikan dia bersedia. Debaran hari ini mungkin membingungkannya.
Ibu.
Anthony.
- Kamu dah bersedia? - Sudah tentu.
Sejak azali lagi.
Mari.
Lady Danbury.
Lady Bridgerton.
Kita tak bertegur sapa sejak makan malam bersama pasangan Sheffield.
Ya. Tapi perlukah?
Awak bukannya ada rahsia lain
yang awak mahu kongsi dengan saya, bukan?
- Awak perlu… - Nikmatilah majlis ini, Lady Danbury.
Tak sangka kita berada di majlis segilang-gemilang ini, bukan?
Ya. Tuanku suka permatanya lebih daripada
yang Lady Whistledown gambarkan.
Majlis Daphne pun tak sehebat ini padahal dia kahwini duke.
Mungkin ratu mahu tarik perhatian kita. Yalah, bukan mudah menjadi ratu.
Mungkin dia mahu buktikan nilai dan kemampuannya.
- Bukankah itu masalah semua insan? - Rasanya.
Jangan layan dia.
Dia menjengkelkan sejak pulang dari Greece.
Atau selepas melawat Lady Crane?
Puncanya tak sepenting kebenaran.
Kita perlu menempa nama,
jika tidak, hidup ini sia-sia.
- Itu usaha mulia. - Terima kasih.
Tak sangka awak dan Eloise berkawan baik padahal kamu berdua amat berbeza.
Apa maksud awak?
Awak rasional.
Buang masa kalau kita cuba kagumkan masyarakat yang tiada idea asli.
Lagipun, ada gunanya menempa nama kalau ia hanya untuk kad tarian?
Bagaimana dengan Lady Whistledown? Dia kutuk semua orang.
Tidak, bukan semua orang.
Dia tak tahu ada orang yang bukan ahli masyarakat ini
yang layak diberi perhatian.
Maksud awak, En. Sharpe, ya, El?
Saya dengarlah nasihat awak.
Pada dasarnya.
- Bodohlah kalau saya terus menemuinya. - Tapi apa hakikatnya?
Saya jumpa dia tempoh hari, tapi bukannya untuk apa-apa.
- Saya cuma mahu tahu pendapatnya. - Jadi, kalian cuma berkawan?
Mestilah.
Apa lagi?
- Adik. - Kamu lambat.
Sebenarnya, saya lambat kerana saya tak pasti
sama ada majlis hari ini akan diteruskan.
Dia mungkin tak suka bakal isteri abang.
Saya rasa Cik Edwina baik dan berhak tahu hal sebenar
yang kita harus jelaskan.
Abang keliru. Siapa perlu tahu apa?
Benedict, tolong keluar. Duchess ada pendapat berbeza.
- Saya mahu… - Pengapit takkan lawan pengantin. Keluar.
Dah terlambat untuk abang berundur.
Reputasi Cik Edwina akan musnah kalau kami tak berkahwin
dan keluarga kita akan menanggung malu.
Ini rancangan asal abang.
Bagaimana dengan kakaknya?
Dia dah ada rancangan untuk masa depannya,
dan ia tak melibatkan abang.
Kami setuju tiada apa-apa lagi antara kami.
Apa-apa pun tak boleh ada.
Pernahkah abang terfikir akan nasihat ayah pada hari seperti ini?
Dia saja orang yang abang hormati,
dan benar-benar patuhi.
- Kalau ayah masih… - Mustahil kamu tahu nasihatnya.
Nasihat ayah kepada kita berbeza.
Jadi, jangan hina abang dengan tanggapan kamu yang tak berasas.
Saya ada pada masa itu,
dan saya lihat abang sepanjang masa.
Saya nampak perubahan abang pada hari kematiannya.
Abang sedikit pun tak menangis.
Malah, abang berhenti ketawa.
Seolah-olah abang berubah sepenuhnya,
dibebani harapan orang lain.
Apa pilihan abang?
Abang berubah demi kelangsungan hidup keluarga kita,
supaya kamu layak bersuamikan duke.
Abang tumpang gembira, tapi abang bukan kamu.
Abang tak pernah bermimpi untuk dikuasai keagungan cinta.
- Abang tak boleh ikut kata hati. - Abang boleh pilih kebahagiaan.
Memenuhi kehendak hati
dan bukannya menafikan perasaan yang terbit dalam jiwa.
Ia bukan keistimewaan, tapi hak untuk memilih
dan memperjuangkan keluarga yang abang mahukan.
Abang berjuang
demi keluarga yang abang ada.
Kamu takkan faham kerana kamu menyertai keluarga lain
tapi abang perlu sambung keturunan kita.
Itu tanggungjawab terberat abang.
Kamu bolehlah pentingkan diri
kerana kamu takkan dipertanggungjawabkan.
Saya kasihankan abang,
kerana membuat pilihan yang menjadi punca abang membenci kami.
Ia tak buat kami sekeluarga hormat abang.
Ia cuma buat kami rasa simpati.
Itu saja.
Terima kasih.
Aduhai.
Kamu sangat cantik, sayang.
Kakak?
Ya, adik?
Saya tak boleh memakainya.
Ia bukan milik saya dan saya tak mahu rasa
seolah-olah saya merampas barang kakak.
Ia untuk kakak.
Kakaklah yang patut memakainya.
Ia padan dengan kamu, Kate.
Masanya dah tiba, cik puan.
Mari.
Mari kita hapuskan semua kutukan yang membusukkan nama kita.
Tunjukkanlah perkahwinan yang mereka takkan lupa
dan diri kita yang sebenar.
Cik Edwina anggun sekali.
Terima kasih, tuan. Mujurlah tuan menyukainya.
Tolong duduk.
Hadirin sekalian,
kita berkumpul di sini di sisi Tuhan
dan di hadapan jemaah ini
untuk menyatukan lelaki dan wanita ini
dalam ikatan perkahwinan.
Ia bukan untuk keuntungan sesiapa
atau dibuat secara semberono, ringan atau terburu-buru
untuk memenuhi nafsu syahwat lelaki
seperti haiwan yang tidak mampu berfikir,
tapi dengan penuh hormat, hemat, pertimbangan yang menyeluruh,
fikiran yang jelas…
Tuan.
Ketua biskop mahu tuan ulang
kata-katanya.
Ya, sudah tentu.
Saya, Lord Anthony Bridgerton…
Biar saya bantu.
Boleh saya sambung?
- Maafkan saya. - Maafkan saya.
Viscount, ulang kata-kata saya.
Saya…
- Cik Edwina, awak… - Tunggu dulu!
- Apa dah jadi kepada majlis beta? - Pengantin dah lari, tuanku.
Tarik nafas, Edwina. Kamu cuma gementar.
Kita minum teh dulu
dan selepas itu, kamu akan larat untuk keluar semula.
Viscount pasti faham.
Betul tak, Kate?
- Kate, dapatkan teh… - Saya tak mahu teh!
Saya mahu tahu hal sebenar.
- Tiba-tiba lidah kakak kelu, ya? - Edwina. Kate.
- Apa yang berlaku? - Saya akan beritahu ibu.
Sejak kecil, kakak penuhi kepala saya tentang konsep budi dan cinta suci…
- Edwina… - Kakak menyukainya!
Selama ini, kakak idamkan dia.
- Itu tak benar. - Jangan nafikannya sekarang.
Bodohnya saya. Kakak tipu saya berulang kali.
Kakak kata…
Kakak kata kita takkan berahsia lagi,
tapi tidak.
Harta warisan Sheffield hanya permulaan segala penipuan kakak.
Bodohnya saya kerana percaya yang niat kakak murni
dan kakak hanya impikan kebahagiaan saya.
Kamu tak bodoh.
Itu memang kebenarannya.
- Kakak cintakan dia? - Apa?
Kakak kata kakak bencikan dia.
Tapi itu bermakna yang perasaan kakak…
terhadapnya mendalam.
Adakah kakak cintakan dia?
Edwina, kakak…
Cukup.
Tak elok kalau kamu marah-marah begini.
Mari kita cuba tenangkan diri masing-masing.
Banyak yang kamu rahsiakan daripada ibu.
Pergi.
Keluar dari sini, Kate.
Adakah ini kerana kejadian melibatkan pasangan Sheffield itu?
Atau ada masalah besar lain yang kita perlu bincang, Anthony?
Cik Edwina cuma cemas dan akan tenang semula.
Cik Edwina memang nampak mudah gemuruh. Mungkin dia perlukan udara segar.
Tabung air.
Mungkin ucapan biskop tentang sehidup semati mencemaskan dia
dan dia sedar perkahwinan akan buat wanita terpenjara.
Perlukah kamu… begini?
Mahu jadi bagaimana lagi? Berkahwin dan patuh?
- Mungkin dia mahu tukar pakaian. - Mengarutlah. Dia dah cantik.
Mungkin kita patut biar abang bertenang.
Itukah yang abang perlukan?
Ya.
Apa?
- Kamu tahu sesuatu. - Taklah.
Daphne, kamu mungkin duchess, tapi kamu masih anak ibu.
Apa yang kamu tahu?
Perkahwinan yang dikepalai ratu gagal.
Memalukan betul.
Tuanku tak bersalah.
Lady Whistledown akan kata sebaliknya.
Dia akan kata, "Tuanku tak pandai memilih."
Cita rasa beta yang dahulunya sempurna kini dipersoalkan.
Kata-katanya terlalu penting dan buat beta tak senang duduk.
Tuanku, dengan segala hormatnya,
keadaan ini mungkin tak dapat diselamatkan.
- Lebih baik… - Ia mesti diselamatkan.
Kamu yang sokong keluarga ini, bukan, Lady Danbury?
Beta takkan terfikir untuk menjadikan Cik Edwina permata beta,
apatah lagi mengatur majlis segah ini jika bukan kerana kamu.
Ini juga kesilapan kamu.
Kamu jangan sesekali lupa.
Sudah tentu patik takkan lupa.
Mungkin patik patut cari Cik Edwina.
Mungkin patik masih boleh buat sesuatu.
Brimsley.
Bawa tetamu ke taman dan jangan biar sesiapa pergi.
Majlis perkahwinan dan rancangan kita akan disambung sebentar lagi.
Semuanya sekali.
Dengar kata Cik Edwina tak makan sejak bertunang
agar baju kahwinnya muat.
Patutlah dia jatuh sakit.
Orang kata doktor diraja guna lintah untuk memulihkannya.
Tak sangka, bukan?
Ia memalukan Lord Bridgerton.
Namun, amat membimbangkan kita.
Kita mungkin senasib dengannya
jika gadis lain mencontohi gadis biadab itu.
Pengantin lelaki ditinggalkan di sana sini.
Kebetulan baik pula nasib kita.
Skandal baru sentiasa menghidupkan suasana.
Semua orang akan cuba mendapatkan berita terbaru.
Jadi, sekarang, kita perlu cuba alihkan perhatian mereka.
Prudence.
Kamu mahu Lord Featherington terhina
kerana tak tayangkan rantai yang indah ini?
Tak mungkin dia peduli sama ada saya suka atau tidak.
Kami bertunang, tapi dia tak tegur pun saya.
Apa guna bertunang kalau tak berbual?
Ikut cakap ibu, melainkan kamu mahu tak laku macam Penelope?
- Mestilah tak nak. - Mari.
Saya dah fikirkan nasihat awak.
Tentang En. Sharpe dan minatnya.
Saya tak suruh awak fikir tentangnya. Awak patut lupakan dia terus.
Ia mungkin pelik,
tapi persahabatan kami berasaskan persamaan tahap intelek,
pendapat dan perbincangan serius.
Tapi bagaimana kalau awak betul dan dia sukakan saya?
Saya tak pernah kata… El, awak mahu dia menyukai awak?
Perasaan saya tentang perasaannya tak penting
kalau saya tak tahu perasaannya.
Awak dah makin melampau.
Cuba ingat nasib Lady Mary kerana mengahwini lelaki yang tak sekufu?
Ini bukan soal kahwinlah, Pen.
Ini soal pemikiran yang jelas.
- Saya cuma mahu tahu. - Kenapa?
Saya boleh terima sesetengah misteri.
Contohnya, lelaki dipilih sebagai memimpin
sedangkan wanita lebih berkaliber.
Atau tukang jahit yang seksa pelanggan dengan anak baju dan kain yang tak selesa.
Atau identiti sebenar Lady Whistledown.
Awak boleh terima misteri itu?
Memanglah tak boleh, tapi ia mungkin takkan dapat dibongkar.
Tapi misteri perasaan Theo, En. Sharpe, boleh dibongkar.
Apa gunanya kalau awak tak boleh buat apa-apa tentangnya?
Mungkin
kalau saya tahu, saya akan rasa lega.
Persoalan yang berpanjangan ini suatu penyeksaan.
Memikirkan sebuah perbualan berulang kali
dan melihat semua sudut dan masih belum pasti.
Ia penyeksaan yang seronok, merangsang minda dan mengujakan.
- Awak pernah merasainya? - Tidak. Saya dapat bayangkan saja.
Lord Bridgerton.
Lady Mary.
Boleh saya jumpa Cik Edwina?
Sudah tentu.
Lord Bridgerton.
Saya pasti penangguhan ini
tak dijangka.
Benar.
Tapi adakah awak hanya bertangguh
dan tiada masalah lain?
Saya sedang memikirkan masalah lain
berkenaan hubungan kita dengan pihak ketiga dan gangguannya.
- Awak mungkin fikir… - Tolonglah.
Jangan kata yang tuan mahu menipu saya lagi atau cuba berselindung.
Tolonglah kata begitu.
Saya serius tentang perkahwinan ini.
Kejayaan kita tiba pada hari ini setelah mengharungi segala gangguan
ialah buktinya.
Benar.
Tapi saya masih tertanya-tanya sama ada perkahwinan
atau saya yang tuan mahukan.
Kedua-duanya.
Cik Edwina, niat saya tak pernah goyah sejak pertemuan pertama kita.
Saya sedar dari dulu lagi yang kita berkongsi
sesuatu yang penting.
- Apa yang kita kongsi? - Kedudukan kita.
Peranan kita.
Ia selari.
Saya viscount. Awak permata. Dipilih bukan atas kehendak sendiri.
Perkongsian itu menjalinkan kita berdua.
Maka saya pikat awak tanpa kenal erti lelah
biarpun ada yang mengutuk saya kerana enggan mengalah.
Sebab itu saya abaikan
kejian pasangan Sheffield atau ketiadaan hantaran.
Semuanya kerana tuan cintakan saya?
Saya faham awak.
Saya bersimpati dengan awak.
Kita sebenarnya serupa.
Kita tiada pilihan dan tak dapat elakkan peranan kita.
Tapi perkahwinan,
akan membantu kita menghadapi cabaran ini bersama.
Kakak saya bagaimana?
Apa peranannya dalam hidup kita nanti?
Duri pasti mudah dibuang daripada bunga hidup kita yang mekar berkembang.
Dia tiada tempat dalam hidup kita.
Selepas kita berkahwin, dia akan pulang ke India
dan kita akan bebas daripadanya.
Itu yang tuan mahukan?
Itulah yang saya tahu.
Jarak jauh antara kami akan merapatkan kita berdua.
Tapi masa depan itu hanya boleh berlaku jika pada hari ini, awak…
kahwini saya.
Sudah terlalu kerap masa depan saya digambarkan kepada saya.
Tapi saya tak bodoh.
Saya tahu skandal pasti tercetus jika kita tak meneruskan upacara ini.
Tapi sebab itu tak cukup kukuh bagi saya.
Saya perlukan masa untuk berfikir.
Tentang masa depan saya, tapi menurut gambaran yang saya bayangkan.
Tuan tentu faham.
Sudah tentu.
Ya, saya faham.
Awak tak boleh berada di sini.
- Cik Sharma. - Ini tempat saya berlindung.
- Stor ini? - Ya.
Ia biasa saja,
tapi ia dah memadai semasa awak tiada,
jadi tinggalkan saya bersendirian.
Kita perlu berbincang.
- Ini tak senonoh. - Saya dah jumpa Cik Edwina.
Saya tak sangka dia mampu berkasar.
Jangan salahkan dia.
Saya mengaku awak lebih mengenalinya,
sebab itu saya perlukan bantuan awak.
Apa yang awak mahu saya buat?
Rancang lagi muslihat agar dia menurut matlamat saya?
Akhirnya, adik saya dah sedar akan segala yang berlaku.
Saya sepatutnya berbangga dengannya.
Jadi, awak tak mahu lagi membantunya
dengan menyorok sementara dia musnahkan hidupnya?
Saya yang musnahkan hidupnya.
Awak tak patut masuk ke sini.
Tunggu…
dulu.
Selamat tinggal, tuan.
Lady Danbury.
Apa awak buat di sini?
Percayalah, ada sebab baik
yang menyebabkan saya berada di sini dan bukan di luar sana.
Awak macam dah buang tabiat dengan bersembunyi di sini.
Biasalah,
kadangkala, kita semua perlu bermuhasabah,
bukan begitu?
Lady Bridgerton.
Saya mahu minta maaf kerana tak berkongsi
sesetengah maklumat dengan awak.
Perjanjian antara keluarga Sharma dan pasangan Sheffield bukan urusan saya,
tapi saya memang tak mahu ia didedahkan
seperti yang berlaku pada malam itu.
Seluruh rancangan itu dah tak terkawal.
Benar.
Daphne akhirnya mengesahkan sesuatu
yang saya bimbangkan kebelakangan ini.
Sesuatu yang awak juga tentu perasan.
Tuanku mahu saya membetulkan
kepincangan hari ini.
Tapi buat pertama kalinya dalam hidup saya…
saya mati akal.
Burung merak!
Burung jahat!
Ia serang tanpa sebab.
Macamlah hari ini belum cukup teruk.
Beritahulah tuanku semuanya dah lingkup.
Ratu England?
Saya lebih rela hulurkan tangan saya kepada burung itu.
Ia tentu tak sesakit berjumpa ratu.
Adakah pengantin perempuan akan pulang ke altar?
Hanya seorang saja yang ada jawapannya.
Apa?
- Ibu… - Kakak macam tahu semuanya.
Apa lagi yang saya boleh beritahu?
Dia keluar ambil angin.
Edwina, ketahuilah yang kakak tak pernah berniat menyakiti kamu.
Kakak memang sepatutnya tak berahsia dan beritahu kamu segalanya.
Ya. Kakak pernah memendam perasaan terhadap viscount.
Tapi ia tak setanding kasih sayang kakak terhadap kamu
dan kamu pun tahu kakak akan berusaha sedaya upaya
demi kebahagiaan kamu.
Termasuk pulang ke India?
Itu penyelesaian kakak, ya?
Kakak mahu betulkan keadaan.
Abaikan perasaan kakak terhadap Lord Bridgerton.
Kami tak sesuai bersama, tapi kamu…
Kamu ditakdirkan menjadi viscountess.
Viscount pun kata begitu.
Agaknya kamu berdua dah merancang untuk kata begitu.
Kakak mengaku cakapnya memang betul.
- Kamu layak memiliki semua ini. - Kenapa? Kenapa saya dan bukan kakak?
Kamu anggap kepolosan menyusahkan hidup kamu,
tapi ia telah melindungi kamu.
Kamu tak ingat betapa menderitanya kami selepas kematian ayah
dan untuk mengelak nasib yang lebih malang,
kakak berjanji untuk memikirkan diri kakak hanya selepas kamu dan ibu terjaga.
Kakak tak menyesal berkorban
dan kakak sanggup buat lagi.
Kakak rela lepaskan segalanya demi kamu.
Adik, katalah sesuatu. Tolonglah.
Saya tak tahu yang mana lebih menyedihkan.
Pengkhianatan atau simpati kakak.
- Edwina, kamu adik… - Adik tiri.
Tapi yang pasti, saya wanita dewasa,
dan buat pertama kalinya,
saya boleh buat keputusan menurut kata hati.
Saya dah bayangkan hidup saya dengan Lord Bridgerton
sebagai viscountess di Rumah Aubrey.
Ia bayangan saya,
dan saya berhak buat sesuka hati dengannya.
Kalau saya kahwini Anthony, ia adalah kerana itu kehendak saya
bukan kehendak orang lain.
Tolonglah faham.
Kalau saya teruskan perkahwinan ini,
ia bukan kerana kakak.
Puncanya bulan madu.
Cik Edwina tak suka tempat biasa-biasa yang Lord Bridgerton dah rancang.
Dia tangguhkan perkahwinan untuk buat rancangan baru yang direstui ratu.
Nampaknya Cik Edwina lebih pintar daripada yang kita sangka.
- Tuan-tuan. - Sudahlah, Featherington.
Perniagaan tak sesuai dibincang di sini.
Kami tahu awak segan.
Tapi adakah lombong itu menguntungkan?
Saya takkan menyeberangi Atlantik untuk sesen dua.
Kalau kamu berminat, saya boleh beritahu orang saya di Georgia.
- Bagus. - Ya.
- Orang itu pekerja awak, Featherington? - Sudah tentu.
Jadi, kenapa awak perlu beritahu dia jika pelaburan ini milik awak?
Saya perlu dapatkan laporan terbaru daripadanya.
Pelabur bijak tentu mahu tahu
jenis batu yang lebih banyak diperoleh sekarang.
En. Mondrich, saya berminat dengan kelab awak.
Ia usaha mengagumkan dan agak mengejutkan.
Apa yang petinju tahu tentang perniagaan?
Samalah macam lelaki biasa dengan perlombongan.
Saya minta diri.
Masuk.
- Awak dah berjaya buat perjanjian? - Sikit lagi.
Masa sangat penting. Entah berapa lama perkahwinan ini akan ditunda.
- Kita takkan lagi dapat peluang sebegini. - Saya tahulah.
Hati-hati, jangan terlalu menonjol.
Kita perlu pilih orang tertentu.
Lagipun, kita tak mahu orang yang akan menimbulkan skandal
dan merugikan.
Kita patut tumpukan pada ahli masyarakat
yang kurang disukai dan tak dianggap penting.
Siapa antaranya?
Keluarga Cowper, Clarkson, Goring, Wallace…
Mungkin saya sepatutnya tanya, siapa yang bukan antaranya?
Mungkin, Bridgerton. Mereka pun dah bakal terpalit skandal hari ini.
Mereka pun disukai ramai.
Suka atau tidak bukan isunya. Ini strategi semata-mata.
Saya pun tak mahu awak suka sesiapa. Cemburu pula saya nanti.
- Jangan bazirkan daya tarikan pada saya. - Apa salahnya? Tak luak pun.
Tak usah sia-siakan tipu daya awak pada saya.
Saya tak perlu tipu pun.
Awak terlalu licik dan takkan terpedaya.
Kita nampak keadaan sebenar.
Sebab itulah perkongsian ini akan menguntungkan.
Saya nampak kepintaran awak.
Sepupu saya banyak buat kesilapan,
tapi kesilapan terbesarnya adalah kerana meninggalkan
isterinya yang pintar di sini.
Kita perlu…
pulang ke taman sebelum mereka sedar ketiadaan kita.
Silakan.
Menjunjung kasih atas majlis yang meriah ini, tuanku.
Segalanya amat mempesonakan dan…
Beta hargai pujian itu, Lady Bridgerton, tapi kalau kamu bukan datang untuk kata
yang anak kamu dan bakal isterinya sedang menunggu di altar,
beta tak ada masa mendengarnya.
Majlis perkahwinan ini tak boleh gagal.
Lady Danbury, bagaimana semuanya?
Seperti biasa, patik bersyukur
dengan kemurahan hati tuanku.
Namun…
Jarang benar kamu terdiam, Lady Danbury.
Ini sukar untuk kami katakan,
tapi patik dan Lady Bridgerton setuju
bahawa Cik Edwinalah yang berhak menentukan masa depannya.
Mengejutkan.
Tak sangka kamu dahulukan permata berbanding beta.
Bukan begitu, tuanku.
- Ampun, tuanku, kerana masuk mengejut. - Ya, beta boleh nampak sendiri.
Beta harap usaha beta hari ini tak sia-sia.
Ia tak sia-sia, tuanku.
Sebaliknya, ia bukti kasih tuanku kepada rakyat tuanku.
Patik dan Cik Edwina menjunjung kasih
atas segala yang tuanku…
Tak adakah ucapan lain kepada beta yang boleh ditawarkan
selain kata-kata sanjungan?
Walaupun beta berhak disanjung.
Anakku.
Kamu mahu berkahwin dengannya atau tidak?
Dinda nampak tak?
- Tuanku. - Tuanku.
Bunga api itu?
Ia menakjubkan!
Ada lagi tak?
Aduhai. Nampaknya…
Beta dah terlambat untuk upacara itu.
Kanda.
Tolong bantu tuanku.
Kanda tak berniat buat dinda tertunggu-tunggu, Lottie.
Pengantin kanda yang rupawan.
Tapi mana ketua biskop
dan jemaah kita?
George.
Dia berseri-seri, bukan?
Apa yang mereka…
Apa yang mereka buat?
Berhenti! Pergi! Jangan sentuh beta!
Lottie…
Dia akan jadi ratu yang terbaik,
tuanku.
Dengar kata,
tuanku berdua hadapi banyak dugaan
semasa bercinta.
Tapi hari ini…
Hari ini akan menjadikan segalanya berbaloi, bukan?
Ya.
Maka, tuanku beradulah dulu
sebelum tuanku berdua memerintah
dengan penuh kasih sayang dan belas kasihan
yang kalian kongsi bersama.
Dinda.
Edwina…
Minuman keraian?
Awak dah berjayakah, Colin?
Ya, kalau matlamat saya ada di dalam tabung air ini.
Awak pasti akan menemuinya kelak.
Semua orang pun perlu.
- Awak dah ada matlamat hidup? - Belum.
Tapi saya bayangkan sesuatu yang membangkitkan semangat dan memuaskan hati.
Sesuatu yang tak mencerminkan diri saya sekarang,
tapi diri saya yang sepatutnya.
Matlamat hidup saya akan mencabar saya supaya berani dan petah.
Ia akan membawa saya jauh
daripada renungan tajam ibu saya.
Matlamat hidup saya
akan membebaskan saya.
Apalah yang mampu menandinginya?
Impian awak sangat hebat, Pen.
Ia hanya khayalan, tapi,
saya percaya lamunan sebegini perlu
sebagai senjata dalam menghadapi kenyataan.
Betul cakap Lady Crane tentang awak.
Lady Crane?
Apa yang dia kata?
Awak ambil berat tentang saya,
dan takkan meninggalkan saya.
Saya dah mula percaya sekarang.
Mari kita dapatkan sepotong kek sebelum semuanya habis.
El?
- El, apa yang awak… - Saya nak jumpa Theo sekarang.
Ini majlis abang awak. Orang akan perasan.
Taklah. Orang cuma pedulikan abang dan Cik Edwina.
- Mereka takkan perasan. - Peluang yang ada tak wajib direbut.
Buat benda lain. Jom tengok burung.
Saya geram kerana asyik terfikir perasaannya
dan bukan perasaan sendiri.
Saya…
- Saya pun dah buntu. - Diam saja.
Tolonglah.
Saya beritahu awak kerana kita rapat
dan tak mahu rahsia memisahkan kita.
- Kamu suka rantai itu? - Tuanku, patik…
Beta memakainya semasa jubli emas raja.
Cubalah.
- Saya tak… - Ya, mesti boleh.
Cik Edwina.
Beta pilih kamu sebagai permata atas satu sebab.
Ya, kamu memang cantik, tapi…
kamu mengagumkan,
hingga sekarang dan boleh terus mengagumkan.
Walaupun selepas kejadian tadi.
Terutamanya selepas segala yang kita lihat di sebalik pintu tertutup.
Saya cuma saksikan cinta seorang raja terhadap ratunya,
itu saja.
Saya takkan dapat menggambarkannya
walau seribu tahun lagi.
Masalahnya dengan mahkota ialah ia benda nyata.
Ia mengingatkan kita kepada kedudukan kita.
Sebab itulah Lady Whistledown edarkan risalah
dan bukan hanya sebarkan khabar.
Khabar bermakna selagi ia disebarkan,
tapi kertas bukan setakat itu saja.
Bentuknya yang nyata mengekalkan beritanya.
Berbeza dengan cinta sejati.
Ia berubah. Ia lupa.
Ia memaksa kita supaya mengingati diri kita yang dulu
dan memaksa kita memilih cara untuk hidup dengannya berulang kali.
Jadi bagaimana kita nak pilih?
Beta tak tahu.
Beta ratu kamu,
tapi beta juga sedar
betapa pentingnya untuk kita buat keputusan
apabila melibatkan cinta sejati.
Kita semua berhak membuat keputusan itu
sebagaimana kita berhak merasai kuasa cinta.
Tapi kita harus sedar
ia keputusan tersukar dan terpenting dalam hidup kita.
Perkahwinan ialah resam manusia.
Haiwan tak memerlukan ikrar atau hantaran.
Ayam jantan dan betina tak pernah berikrar.
Awak mahu jumpa saya?
Bukan awak yang mahu jumpa saya?
Saya dah buat keputusan.
- Saya mahu beritahu sendiri. - Edwina, kita patut bincang berdua.
Saya tak boleh mengahwini awak, Lord Bridgerton.
Awak tak dapat penuhi segala yang saya mahukan,
segala yang saya berhak miliki,
yang semua orang berhak miliki.
Saya mungkin tak tahu erti cinta sejati,
tapi saya tahu jika sesuatu itu bukan cinta.
Ia bukan penipuan,
kecurangan
atau peranan untuk dipenuhi.
Saya tak boleh kahwini awak kerana saya enggan mengkhianati diri saya.
Awak takkan pandang saya
seperti awak pandang kakak saya di altar hari ini.
Awak takkan…
Awak takkan pandang saya begitu.
Kakak kata kakak cuba memenuhi segala yang kurang dalam hidup saya,
tapi hakikatnya, kakak beri semua yang kakak impikan untuk diri sendiri
macamlah hidup saya bukan milik saya.
Saya tak minta semua ini, kakak.
Jadi, hari ini,
bukan saya sebenarnya yang rugi,
tapi kakak.
Impian, rancangan dan perasaan kakak yang saya cuma pinjam.
Hari ini,
kakak hilang kuasa
kerana saya buat keputusan sendiri
dan itu satu kejayaan bagi saya.
Manusia suka merumitkan keadaan
dengan upacara dan jamuan mereka.
Patutlah ramai yang lebih rela membujang.
Macamlah Cik Edwina boleh cari calon lebih baik.
Mungkin sebab itu dia tukar fikiran. Dia tahu dia tak layak mengahwininya.
Mungkin viscount rahsiakan sesuatu.
Mungkin Cik Edwina membongkar sesuatu yang kita semua tentu ingin tahu.
- Yang Mulia. - Duchess.
- Ibu, mari kita pulang. - Mari.
Benar, sesetengah orang kata perkahwinan bukti keyakinan sebenar.
Namun ada juga yang mendakwa
ia kebodohan yang tiada tolok bandingnya.
Jauhnya awak datang untuk bertanya soalan.
Jadi, tanyalah.
Saya terfikir sesuatu.
Ya, itu mungkin satu masalah bagi gadis bangsawan.
Sesuatu yang saya ingin kongsi…
dengan awak.
Bukan itu yang awak buat sekarang?
Sebenarnya, saya cuma mahu kata yang,
apabila saya terbaca artikel baru
yang menarik atau merangsang minda,
saya teringat awak.
Awak yang saya ingin jumpa untuk berkongsi buah fikiran.
Begitu, ya.
Jadi, saya cuma mahu tahu
sama ada awak terfikir tentang saya
apabila awak berfikir.
Saya dah baca semua ini.
Jadi?
Jadi…
Saya simpan untuk awak.
Saya fikir mungkin awak berminat
berkongsi pendapat tentangnya.
Teruja menantikan dua patah perkataan.
"Ya, saya."
Pengantin lelaki dan perempuan mengisytiharkan niat mereka
tanpa jaminan kebahagiaan.
Kita tak rugi, tuanku. Saya dah terima laporan.
Beta harap ia berbaloi.
Jerat kita untuk Lady Whistledown sudah mengena.
Perkahwinan hanya amalan manusia semata-mata.
Kita tak memaksa ayam berkahwin, namun kita tetap mengutip telurnya.
Adakah itu menjadikan kita lebih rumit
atau kita cuma terlalu degil dan percaya bahawa kita perlu mengatur
sesuatu yang sudah ditakdirkan?
Kita patut pergi sekarang.
Lord Bridgerton?
Adik awak lebih berani dan bijak daripada kita.
Dia berani bertindak terhadap kita. Sebaliknya, kita di sini,
berdiri kaku…
setelah berbulan-bulan merasainya.
Saya masih di sini…
kerana sebaik saja kita keluar…
sebaik saja kita meninggalkan dewan ini…
- Kita kembali kepada realiti. - Realiti situasi kita.
Realiti kegagalan kita.
Kita telah gagal
melaksanakan tugas
dan tanggungjawab.
Kita gagal sama sekali.
Jadi, maafkanlah saya
kalau sekarang saya mahu…
menangguhkan masa.
Melambatkan segala yang pasti berlaku
dan untuk detik ini saja,
melupakan segala yang bakal menimpa.
Menunggu.
Selamat tinggal, tuan.
Terjemahan sari kata oleh Noorsalwati Nordin